**ინფორმაცია**

**„საქართველოს 2022 წლის სახელმწიფო ბიუჯეტის შესახებ“ საქართველოს კანონის პროექტისა და „ქვეყნის ძირითადი მონაცემები და მიმართულებები 2022-2025 წლებისათვის“ დოკუმენტის გადამუშავებულ ვარიანტებზესაქართველოს პარლამენტის საფინანსო-საბიუჯეტო კომიტეტის რეკომენდაციების გათვალისწინების შესაძლებლობის შესახებ**

| **№** | **რეკომენდაცია** | **რეკომენდაციის გათვალისწინების შესაძლებლობა** |
| --- | --- | --- |
| **საქართველოს პარლამენტის საფინანსო-საბიუჯეტო კომიტეტი** | | |
| 1 | 2022 წლის სახელმწიფო ბიუჯეტის გადამუშავებული პროექტით წინა ვერსიასთან შედარებით გაზრდილია 2021 წლის მოსალოდნელი ნომინალური მშპ-ის მოცულობა, თუმცა სექტემბრის თვის ეკონომიკური ზრდის მაჩვენებელი იძლევა მოსალოდნელი ნომინალური მშპ-ის მოცულობის უფრო მეტი მატების შესაძლებლობას. ***შესაბამისად, მიზანშეწონილია, კიდევ ერთხელ გადაიხედოს ნომინალური მშპ-ის საპროგნოზო მოცულობა ზრდის მიმართულებით;*** | გასათვალისწინებელია, რომ ნოემბერში საქართველოს სტატისტიკის ეროვნული სამსახურის მიერ ხორციელდება წინა წლის (2020 წლის) ეკონომიკური ზრდის მონაცემების დაზუსტება, რამაც გავლენა მოახდინა 2022 წლის ნომინალური მშპ-ის მაჩვენებელზეც (განსაზღვრულია 64 832.4 მლნ ლარით, ნაცვლად 65 016.0 მლნ ლარისა), მიუხედავად იმისა, რომ რეალური საპროგნოზო ზრდის პროგნოზი არ შეცვლილა. |
| 2 | ბიუჯეტის დეფიციტისა (მოდიფიცირებული) და მთავრობის ვალის პარამეტრები მშპ-ის მიმართ შენარჩუნებულია ბიუჯეტის პირველი პროექტით წარმოდგენილი მაჩვენებლების დონეზე. ხოლო ერთიანი ბიუჯეტის დეფიციტი განსაზღვრულია მშპ-ის 4.2%-ის დონეზე და კვლავ აჭარბებს კანონით დადგენილ 3%-იან ზღვარს. მისი დაბრუნება კანონით დადგენილ ზღვრებსა და ვადებში იგეგმება 2023 წელს. თუმცა, 2022 წლის ბიუჯეტის პროექტით გათვალისწინებული დეფიციტის პარამეტრები შესაძლებელია შემცირდეს, რისი პოტენციალიც არსებობს, როგორც ქვეყნის ეკონომიკურ ზრდაში, ისე საბიუჯეტო ხარჯების შესაძლო ეკონომიის პირობებში, რაც თავისთავად დადებითად იმოქმედებს ინფლაციის შემცირებასა და ლარის კურსის სტაბილურობაზე. ამასთან, ***მიზანშეწონილია, საქართველოს მთავრობამ და საქართველოს ეროვნულმა ბანკმა გააგრძელონ თანამშრომლობა,რათა ინფლაცია მაქსიმალურად დაუახლოვდეს მიზნობრივ მაჩვენებელს;*** | საქართველოს ფინანსთა სამინისტრო და საქართველოს მთავრობა ეკონომიკური განვითარების მაჩვენებლების მუდმივი მონიტორინგის რეჟიმში განაგრძობენ მუშაობას ფისკალური პარამეტრების შესაძლო დაზუსტებაზე და აქტიურად განაგრძობენ თანამშრომლობას საქართველოს ეროვნულ ბანკთან.  საქართველოს მთავრობა უკვე აქტიური მოლაპარაკებების ფაზაშია საერთაშორისო სავალუტო ფონდთან ახალი პროგრამის დაწყების თაობაზე და აღნიშნული მოლაპარაკებების ფარგლებშიც აქტიურად გაგრძელდება მუშაობა მაკროეკონომიკური პარამეტრების პროგნოზებსა და მდგრად ფისკალურ პარამეტრებზე ორიენტირების თვალსაზრისით. |
| 3 | მისასალმებელია, რომ გათვალისწინებულია საქართველოს პარლამენტის მიერ ბოლო რამდენიმე წლის განმავლობაში დაფიქსირებული რეკომენდაცია და ვეტერანთა სოციალური გასაცემელი იზრდება 100 ლარამდე. იზრდება ასევე სსიპ - ვეტერანების საქმეთა სახელმწიფო სამსახურის დაფინანსება 695.0 ათასი ლარით. თუმცა, აღნიშნულის გარდა ვეტერანების ნაწილი (მათ შორის ვეტერანი შშმ პირები) საჭიროებს ასევე სხვა სახის დახმარებებსაც. აქედან გამომდინარე, ***მიზანშეწონილია, სსიპ- ვეტერანების საქმეთა სახელმწიფო სამსახურის ასიგნებების უფრო მეტად გაზრდა;*** | **გათვალისწინებულია**  სსიპ- ვეტერანების საქმეთა სახელმწიფო სამსახურისასიგნებები ბიუჯეტის საბოლოო პროექტით გაზრდილია 500 ათასი ლარით და შეადგენს 9.5 მლნ ლარს. |
| 4 | სახელმწიფო ბიუჯეტის გადამუშავებული პროექტით წინა ვერსიასთან შედარებით მნიშვნელოვნად გაიზარდა ძალოვანი სტრუქტურების დაფინასება. აღნიშნული ზრდა ძირითადად მიიმართება შრომის ანაზღაურებისათვის. ***სასურველია, შესაძლებლობების ფარგლებში, გამოინახოს თანხები ძალოვანი სტრუქტურების სხვა მიმართულებების დაფინანსების გაზრდისათვის;*** | **გათვალისწინებულია**  საქართველოს თავდაცვის სამინისტროს ასიგნებები, წარმოდგენლ ვერსიაში მე-2 წარდგენის ვერსიასთან შედარებით გაზრდილია 40 მლნ ლარით და შეადგენს 1 002.4 ათას ლარს |
| 5 | 2020 წელს „სახელმწიფო პენსიის შესახებ“ საქართველოს კანონში განხორციელებული ცვლილებით განისაზღვრა პენსიის ზრდის ინდექსაციის წესი, რომლის შესაბამისად ეკონომიკურ პარამეტრებზე (ეკონომიკური ზრდა და ინფლაცია) დაყრდნობით ყოველწლიურად ხდება პენსიის გადაანგარიშება და ზრდა. ასევე, საქართველოს მთავრობა თავისი ინიციატივით ამუშავებს და 2022 წლის 1 ივლისამდე უნდა დაამტკიცოს საჯარო დაწესებულებებში საბაზო თანამდებობრივი სარგოს ყოველწლიურად გადაანგარიშების მექანიზმი, რომელიც უნდა ამოქმედებულიყო 2024 წლიდან. თუმცა, გათვალისწინებულ იქნა საქართველოს პარლამენტის რეკომენდაცია და აღნიშნულ მექანიზმზე გადასვლა დაიწყება 2023 წლიდან. ასევე, ***დამატებით ვუწევთ რეკომენდაციას, რომ საჯარო დაწესებულებებში თანამდებობრივი სარგოს გაანგარიშების მექანიზმის შემუშავების პარალელურად მოხდეს მეთოდოლოგიის (ინდექსაციის წესის) შემუშავება პენსიონერების იმ ნაწილისათვის, რომელთა კომპენსაციის მაქსიმალური ზღვარი კანონით განისაზღვრა 2005 წელს და ბოლო 16 წელია არ შეცვლილა.*** ***ასევე, მნიშვნელოვანია, რომ მოხდეს ანალოგიური მეთოდოლოგიის (ინდექსაციის წესის) შემუშავება და მის საფუძველზე შშმ პირთა სოციალური გასაცემელის ოდენობის განსაზღვრა*** | საქათველოს ფინანსთა სამინისტრო საქართველოს მთავრობასთან აქტიურად იმუშავებს აღნიშნულ რეკომენდაციებთან დაკავშირებით. |
| 6 | ***„საქართველოს ტყის კოდექსით“ გათვალისწინებული ძირითადი ვალდებულებები*** უნდა ამოქმედდეს 2023 წლის იანვრიდან. კანონპროექტზე თანდართული რეკომენდაციების გათვალისწინების შესახებ ინფორმაციაში აღნიშნულია, რომ ეს საკითხი საქართველოს მთავრობის მიერ განხილული იქნება არსებული ფისკალური დეფიციტისა და რესურსების ფარგლებში კანონპროექტის მესამე წარდგენამდე. ამასთან, აქვეა მითითებული, რომ ეროვნულ სატყეო სააგენტოს ბოლო წლებში მნიშვნელოვნად გაეზარდა საკუთარი შემოსავლები, რაც ასევე ხმარდება კოდექსით განსაზღვრული ვალდებულებების შესრულებას. ***სასურველია, ბიუჯეტის საბოლოო ვარიანტისათვის დაზუსტდეს აღნიშნული საკითხი, რაც საშუალებას მოგვცემს განვსაზღვროთ თუ რამდენად შესაძლებელია კანონით გათვალისწინებული ნორმის დროულად ამოქმედება;*** | **გათვალისწინებულია**  წარმოდგენილ ვერსიაში „სატყეო სისტემების ჩამოყალიბება და მართვა“ პროგრამის ასიგნება გაზრდილია 650 ათასი ლარით და შეადგენს 11 170.8 ათას ლარს. |
| 7 | საქართველოს პარლამენტის რეკომენდაციით საქართველოს რეგიონებში განსახორციელებელი პროექტების ფონდის მოცულობა 300 მლნ ლარი უნდა გაზრდილიყო მიმდინარე წლის გეგმის დონეზე - 410 მლნ ლარამდე. კანონპროექტზე თანდართული რეკომენდაციების გათვალისწინების შესახებ ინფორმაციაში აღნიშნულია, რომ ***ფონდის მოცულობის ზრდა არსებული ფისკალური რესურსების პირობებში, განხილული იქნება ბიუჯეტის საბოლოო ვერსიისათვის, ან/და 2022 წელს (როგორც მიმდინარე წელს), ეკონომიკური ზრდისა და ბიუჯეტის შემოსავლების მატების პირობებში, რასაც ვეთანხმებით;*** | ეკონომიკური ზრდის ტენდენციების გათვალისწინებით, იმ პირობით რომ არ მოხდება დეფიციტის ზრდა შესაძლებელია 2022 წელს საქართველოს რეგიონებში განსახორციელებელი პროექტების ფონდის მოცულობის საკითხის შემდგომი განხილვა. |
| 8 | ცენტრალური ხელისუფლებიდან მუნიციპალიტეტებს დელეგირებული უფლებამოსილების (საზოგადოებრივი ჯანდაცვა, სამხედრო ვალდებულებები და სხვა) განსახორციელებლად ეძლევათ მიზნობრივი ტრანსფერები, რომლის ოდენობა წლების განმავლობაში არ არის საკმარისი, განსაკუთრებით ქვეყანაში არსებული ინფლაციის, კოვიდპანდემიისა თუ სხვა ფაქტორების გათვალისწინებით. შედეგად, მუნიციპალიტეტებს საკუთარი ბიუჯეტებიდან უწევთ დამატებითი ხარჯის გაწევა, რაზედაც სახელმწიფო აუდიტის სამსახური აფიქსირებს შენიშვნას. მიზანშეწონილია, ***მომავალში მიზნობრივი ტრანსფერის გადაანგარიშება მოხდეს საჭიროების გათვალისწინებით ისე, რომ განისაზღვროს მისი რეალური ოდენობა*** | საქართველოს ფინანსთა სამინისტრო, საქართველოს რეგიონული განვითარებისა და ინფრასტრუქტურის სამინისტროსთან ერთად, საერთაშორისო დონორი ორგანიზაციების მხარდაჭერით განაგრძობს მუშაობას დელეგირებული უფლებამოსილებების განფასების მიზნით.  ამასთან გასათვალისწინებლია, რომ 2022 წლისათვის მიზნობრივი ტრანსფერი გაზრდილია 2021 წელთან შედარებით. |
| 9 | საქართველოს მთავრობა გამოთქვამს მზადყოფნას ბიუჯეტის პროგრამული ფორმატის შემდგომი დახვეწისა და გაუმჯობესების მიმართულებით. თუმცა, აღნიშნავს, რომ საკითხის კომპლექსურობიდან გამომდინარე, საჭიროა მხარჯავი დაწესებულებების მეტი ძალისხმევა და შესაბამისი რესურსები. მნიშვნელოვანია, ***საქართველოს მთავრობამ გააქტიუროს მუშაობა***  ***მხარჯავ დაწესებულებებთან პროგრამული ფორმატით ბიუჯეტის***  ***დაგეგმვის სრულყოფის მიმართულებით;*** | საკითხის კომპლექსურობიდან გამომდინარე, პროგრამული ბიუჯეტირების სრულყოფილად დანერგვა საჭიროებს მხარჯავი დაწესებულებების მეტ ძალისხმევას და შესაბამის რესურსებს. ამასთან, შიდა ფინანსური კონტროლის რეფორმის დანერგვა ხელს შეუწყობს პროგრამული ბიუჯეტირების შემდგომ დახვეწას. |
| 10 | საქართველოს მთავრობა ეთანხმება კანონპროექტზე თანდართულ ***„ვალის მდგრადობის ანალიზის“ დოკუმენტთან დაკავშირებით საქართველოს პარლამენტის რეკომენდაციას რომ კანონპროექტის საბოლოო ვერსიაში ასახული იქნება სამთავრობო სექტორად კლასიფიცირებული სახელმწიფო საწარმოების ვალდებულებები ვალის მდგრადობის ანალიზში,*** რაც ძალიან მნიშვნელოვანია. | სახელმწიფო საწარმოების რეფორმის ფარგლებში გრძელდება მუშაობა სამთავრობო სექტორად კლასიფიცირებული სახელმწიფო საწარმოების ოპერაციების და ფინანსური მონაცემების საჯარო ფინანსების მართვის ინსტრუმენტებში ინტეგრირების მიზნით. ამ ეტაპზე „ვალის მდგრადობის ანალიზი“ ითვალისწინებს სახელმწიფო საწარმოების ეფექტს, აგრეგირებულ მონაცემებში, ხოლო ვალის მდგრადობის ანალიზში მეტი დეტალიზაციის წარმოდგენის თაობაზე გაგრძელდება მუშაობა. |